### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 Johnny Eriksen var forhindret i at deltage i udvalgets behandling af sagen.

Endelig vedtagelse af forslag til Lokalplan nr. 1012, højhusbebyggelse til boliger ved [adresse] og [adresse], [adresse] og Tillæg nr. 62 til kommuneplan 2013.

### Resumé

Lokalplanen omfatter et privatejet byzoneareal på ca. 12.000 m2 beliggende på [adresse] 157 på [adresse] med [adresse] som den nordlige grænse, [adresse] som den østlige grænse, etageboligbebyggelse mod syd og undervisnings- og erhvervsbyggeri samt etageboligbebyggelse mod vest.

 Formålet med lokalplanen er at nedrive den eksisterende erhvervsbebyggelse og muliggøre etageboligbebyggelse i to højhuse på hver 14 etager, to punkthuse på 6 etager og tre punkthuse på 4, 3 og 3 etager med tilhørende parkeringskælder. I alt ca. 390 boliger.

 Lokalplanområdet vejbetjenes fra [adresse], hvor man kan køre ned af en rampe til parkeringskælderen, eller op af en rampe til overfladeparkering på grunden. Parkeringskælderens udformning gør, at bebyggelsen ligger oppe i forhold til [adresse], hvilket er grunden til, at der skal køres op for at komme til parkeringspladserne på terræn.

 Lokalplanen er ikke i overensstemmelse med kommuneplanen, og der er derfor udarbejdet Tillæg nr. 62 til Kommuneplan 2013. Derudover er projektet et højhusprojekt, hvorfor der er udarbejdet en miljøvurdering og en højhuskonsekvensanalyse i forbindelse med lokalplanforslag og kommuneplantillæg.

 Forslaget til lokalplan har været i offentlig høring, og der er modtaget fem høringssvar, der omhandler følgende emner:
 1. Trafikforhold
 2. Bygningshøjder og skygger, herunder tekniske installationer
 3. Altaner mod [adresse]

 Høringssvar om, at tekniske installationer skal skjules under tagfladen, foreslås imødekommet.

### Indstilling

At 1) forslag til Lokalplan nr. 1012, højhusbebyggelse til boliger på [adresse] og [adresse], [adresse] og Tillæg nr. 62 til Kommuneplan 2013 godkendes til endelig vedtagelse.

 At 2) tilhørende miljøvurdering og højhuskonsekvensanalyse af lokalplan nr. 1012 godkendes til endelige vedtagelse.

 At 3) de indkomne bemærkninger til den offentlige høring af lokalplanforslaget besvares som beskrevet i afsnit 5.3.

### Sagens forløb

31-03-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 04-04-2016 Magistraten
Fremsendes til [adresse] med bemærkning, at Magistraten i mødet den 4. april 2016 anbefaler, at byrådet tiltræder Magistratsafdelingen for Teknik og Miljøs indstilling af 18. marts 2016.

 Freja Simonsen tog forbehold med henvisning til trafikale forhold samt højden.
 13-04-2016 [adresse]
Fremsendes til Teknisk Udvalg til behandling i henhold til beslutning i byrådets møde den 13. april 2016.
 18-04-2016 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 Johnny Eriksen var forhindret i at deltage i udvalgets behandling af sagen.
 27-04-2016 [adresse]
Tilbagesendes Magistratsafdelingen for med bemærkning, at byrådet i sit møde den 27. april 2016 har vedtaget Magistratens indstilling i overensstemmelse med erklæring fra Tenisk Udvalg af 18. april 2016.